Diari Oficial de la Generalitat Valenciana


Sumari del DOGV 6413, del 09-12-2010 (2010/13129)

DECRET 203/2010, de 3 de desembre, del Consell, pel qual s'autoritza la implantació d'ensenyanes universitàries oficials de grau en la Universitat Politècnica de València.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6413

Data del DOGV
:   09-12-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/13604


Data del document
:   03-12-2010

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * centre d'ensenyament
    * universitat
    * ensenyament superior
    * legislació

DECRET 203/2010, de 3 de desembre, del Consell, pel qual s'autoritza la implantació d'ensenyanes universitàries oficials de grau en la Universitat Politècnica de València. [2010/13189]  
La Universitat Politècnica de València ha sol·licitat autorització per a impartir les ensenyances universitàries oficials de grau que s'indiquen en l'annex del present decret. En l'expedient consta la proposta favorable del Consell de Govern, així com l'informe favorable del Consell Social.  
El Consell Valencià d'Universitats i de Formació Superior va ser informat de les propostes d'implantació de les ensenyances en la sessió de 31 de març del 2010.  
L'Agència Valenciana d'Avaluació i Prospectiva (AVAP) ha emés el preceptiu informe favorable.  
Així mateix, la Universitat Politècnica de València ha instruït expedient per al Centre Florida Universitària i per a l'Escola Universitària Ford Espanya, ambdós centres adscrits a la dita universitat, a l'efecte d'adequar l'adscripció per a les ensenyances conduents a l'obtenció dels graus que se citen en l'annex del present decret.  
Els corresponents plans d'estudi han sigut verificats pel Consell d'Universitats.   
Per això, de conformitat amb els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 3 de desembre de 2010,  
DECRETE  
Article 1. Autorització d'ensenyances  
S'autoritza la Universitat Politècnica de València per a implantar, en el curs 2010-2011, les ensenyances conduents a l'obtenció dels títols oficials de grau que es relacionen en l'annex del present decret.  
Article 2. Autorització d'ensenyances al centre adscrit Florida Universitària   
S'autoritza el centre Florida Universitària, adscrit a la Universitat Politècnica de València, per a implantar en el curs 2010-2011 les ensenyances de grau que s'indiquen en l'annex del present decret.  
Article 3. Autorització d'ensenyances al centre adscrit Escola Universitària Ford Espanya  
S'autoritza el centre Escola Universitària Ford Espanya, adscrit a la Universitat Politècnica de València, per a implantar en el curs 2010-2011 les ensenyances de grau que s'indiquen en l'annex del present decret.  
Article 4. Inscripció en el registre i efectes  
De la present autorització s'informarà al Ministeri d'Educació per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 5. Publicació dels plans d'estudi  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la universitat, després que el Govern haja aprovat el caràcter oficial dels títols, ordenarà la publicació dels plans d'estudi en el Butlletí Oficial de l'Estat i en el Diari Oficial de la Comunitat Valenciana.   
Article 6. Renovació de l'acreditació dels títols de grau  
Abans del transcurs de sis anys, a comptar de la data de la seua verificació inicial o des de la seua última acreditació, els títols universitaris oficials de grau hauran de renovar la seua acreditació, en els termes establits en l'article 24.2 i 27 bis del Reial Decret 1393/2007, de 29 d'octubre, pel qual s'establix l'ordenació d'ensenyances universitàries oficials, en la redacció donada pel Reial Decret 861/2010, de 2 de juliol, de modificació de l'anterior.  
Article 7. Expedició de títols  
Els títols universitaris seran expedits en nom del rei, pel rector de la Universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució   
Es faculta el conseller d'Educació per a l'aplicació i execució del present decret.  
València, 3 de desembre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
ANNEX  
GRAUS QUE S'AUTORITZEN A LA   
UNIVERSITAT POLITÈCNICA DE VALÈNCIA  
1. Grau en Belles Arts, les ensenyances del qual seran organitzades per la Facultat de Belles Arts de Sant Carles.  
2. Grau en Conservació i Restauració de Béns Culturals, les ensenyances del qual seran organitzades per la Facultat de Belles Arts de Sant Carles.  
3. Grau en Administració i Direcció d'Empreses, les ensenyances del qual seran organitzades per la Facultat d'Administració i Direcció d'Empreses i per l'Escola Politècnica Superior d'Alcoi.  
4. Grau en Gestió i Administració Pública, les ensenyances del qual seran organitzades per la Facultat d'Administració i Direcció d'Empreses.  
5. Grau en Arquitectura, les ensenyances del qual seran organitzades per l'Escola Tècnica Superior d'Arquitectura.   
6. Grau en Enginyeria Electrònica Industrial i Automàtica, les ensenyances del qual seran organitzades per l'Escola Tècnica Superior d'Enginyeria del Disseny.  
7. Grau en Enginyeria en Geomàtica i Topografia, les ensenyances dels quals seran organitzades per l'Escola Tècnica Superior d'Enginyeria Geodèsica, Cartogràfica i Topogràfica.  
8. Grau en Enginyeria Química, les ensenyances del qual seran organitzades per l'Escola Politècnica Superior d'Alcoi i l'Escola Tècnica Superior d'Enginyers Industrials.  
9. Grau en Enginyeria Aeroespacial, les ensenyances del qual seran organitzades per l'Escola Tècnica Superior d'Enginyeria del Disseny.  
10. Grau en Enginyeria Elèctrica, les ensenyances del qual seran organitzades per l'Escola Tècnica Superior d'Enginyeria del Disseny i l'Escola Politècnica Superior d'Alcoi  
11. Grau en Enginyeria Mecànica, les ensenyances del qual seran organitzades per l'Escola Tècnica Superior d'Enginyeria del Disseny i l'Escola Politècnica Superior d'Alcoi.  
12. Grau en Enginyeria d'Obres Públiques, les ensenyances del qual seran organitzades per l'Escola Tècnica d'Enginyers de Camins, Canals i Ports.  
13. Grau en Enginyeria de Sistemes de Telecomunicació, So i Imatge, les ensenyances del qual seran organitzades per l'Escola Politècnica Superior de Gandia.  
14. Grau en Enginyeria d'Organització Industrial, les ensenyances del qual seran organitzades per l'Escola Tècnica Superior d'Enginyers Industrials.  
15. Grau en Enginyeria en Tecnologies Industrials, les ensenyances del qual seran organitzades per l'Escola Tècnica Superior d'Enginyers Industrials.  
16. Grau en Enginyeria Informàtica, les ensenyances del qual seran organitzades per l'Escola Tècnica Superior d'Enginyeria Informàtica i l'Escola Politècnica Superior d'Alcoi.  
17. Grau en Enginyeria Agroalimentària i del Medi Rural, les ensenyances del qual seran organitzades per l'Escola Tècnica Superior d'Enginyers Agrònoms i l'Escola Tècnica Superior del Medi Rural i Enologia.  
18. Grau en Enginyeria Forestal i del Medi Natural, les ensenyances del qual seran organitzades per l'Escola Tècnica Superior d'Enginyers Agrònoms i l'Escola Tècnica Superior del Medi Rural i Enologia  
19. Grau en Biotecnologia, les ensenyances del qual seran organitzades per l'Escola Tècnica Superior d'Enginyers Agrònoms i l'Escola Tècnica Superior del Medi Rural i Enologia.  
20. Grau en Ciència i Tecnologia dels Aliments, les ensenyances del qual seran organitzades per l'Escola Tècnica Superior d'Enginyers Agrònoms i l'Escola Tècnica Superior del Medi Rural i Enologia.  
21. Grau en Enginyeria Tècnica de Telecomunicació, les ensenyances del qual seran organitzades per l'Escola Tècnica Superior d'Enginyers de Telecomunicacions.  
22. Grau en Enginyeria Civil, les ensenyances del qual seran organitzades per l'Escola Tècnica Superior d'Enginyers de Camins, Canals i Ports.  
GRAUS QUE S'AUTORITZEN EN EL CENTRE   
ADSCRIT FLORIDA UNIVERSITÀRIA  
1. Grau en Enginyeria Electrònica Industrial i Automàtica.  
2. Grau en Enginyeria Mecànica.  
GRAU QUE S'AUTORITZA EN EL CENTRE   
ADSCRIT ESCOLA UNIVERSITÀRIA FORD ESPANYA  
1. Grau en Enginyeria Mecànica.